UTTAKSKRITERIER VM HUNDEKJØRING NORDISK STIL 2022
Da nærmer det seg VM sesong, og i år er arenaen Åsarna i Sverige 22. – 27. februar 2022. Vi ønsker å lodde stemningen i forhold til hvem som har som ambisjon å kvalifisere seg til dette mesterskapet. Vi ber om at de som slike ambisjoner melder fra til ketil.reistad@gmail.com  innen 01.12.21 slik at vi kan begynne å få litt oversikt. DID nummer må være på plass innen samme dato (utøver har ansvar for å sjekke dette med forbundskontoret). 
NHF v/TKN tar ut en tropp løpere til VM i Åsarna, troppen skal dekke de øvelser som blir satt opp i VM (1 og 2 spann snøre, combined, pulk og stafett)
Norges hundekjørerforbund V/TKN tar ut inntil 3 utøvere i hver av øvelsene til VM i hundekjøring Nordisk i sesongen 2021/22.  Gjelder både junior og senior. Samme utøvere kan kjøre flere disipliner (både individuelt og stafett). I tillegg kommer eventuelle forhåndsuttatte fra IFSS ut fra tidligere resultater og eventuell ekstratildeling av nasjonale kvoteplasser i øvelser der vi har flere medaljekandidater. 
TKN vil innstille på at det søkes om ekstra kvoter i klasser der vi har flere medaljekandidater enn kvoteplasser. 
BASISREGLER FOR UTTAK
For å bli tatt ut til VM SKAL ekvipasjen vær god nok til å ha en reel mulighet på medaljeplassering på gjeldende øvelse. Landslagsutøvere kan få klarsignal på tidlig tidspunkt for å kunne forberede seg maksimalt på sin spesialdistanse (jfr. NHF toppidrettsmodell uttak).
BRUK AV SKJØNN VED UTTAK 
Eksempel på hva som kan legges i begrepet skjønn: -
- Tidligere toppresultater i mesterskap
 - Løpere som innehar spesielle kvaliteter som laget har bruk for. Eksempel på dette er stafettløpere til VM-laget 
- Unge løpere kan bli prioritert foran eldre løpere ved ellers like kvalifiseringsresultat. 
Det vil kunne bli lagt vekt på hundestallen til aktuelle løpere. 
Det bemerkes at uttak IKKE er matematikk.
HVILKE RESULTAT LEGGES DET MEST VEKT PÅ?
Hamar Hundekjørerfestival 8.-9. januar (justeringsløp om vi er i tvil), pulk og snøre
Nittedalsløpet 15. og 16. januar, pulk
Trysil 29. og 30. januar snøre og combined (spesielt viktig helg)
Endelig uttak skjer etter innstilling fra landslagstrener til TKN. Uttaket skal være gjort innen 5. februar.



STARTKONTINGENT
De forhåndsuttatte og de tre uttatte på kvote får dekket startkontingent fra NHF. De som blir tatt ut på ekstrakvote må dekke startkontingent selv. Viktig å merke seg at de som sier de tar plass og ikke stiller må dekke startkontingenten selv.  

OVERNATTING FOR KVALIFISERTE UTØVERE
Den enkelte må selv ordne med overnatting og dekke dette selv. 












